تورکیه‌نین صادراتی، اکتبر آیین‌دا ایللیک یوزده ۱۳ آرتاراق، ۱۵ میلیارد ۷۱۹ میلیون دلار اولدو.
تورکیه ایستاتیستیک قورومو (تویک) ایله تیجارت باخانلیغی طرفین‌دن اولوشدورولان اکتبر آیینا و ژانویه-اکتبر دؤورونه باغلی موقتی خاریجی تیجارت رقملری آچیقلاندی.
بونا گؤره، صادرات اکتبردا گئچه‌ن ایلین عینی آیینا گؤره یوزده ۱۳ آرتیشلا ۱۵ میلیارد ۷۱۹ میلیون دلارا یوکسلرکه‌ن، واردات یوزده ۲۳،۸ آزالاراق ۱۶ میلیارد ۱۷۶ میلیون دلارا گئریله‌دی. بو دؤورده خاریجی تیجارت کسری یوزده ۹۳،۸ آزالیشلا ۴۵۶ میلیون دلارا ائندی. صادراتین وارداتی قارشیلاما نیسبتی، گئچه‌ن ایلین اکتبر آیین‌دا یوزده ۶۵،۶ ایکن، بو ایلین عینی آیین‌دا یوزده ۹۷،۲یه یوکسلدی.
تورکیه‌نین صادراتی ژانویه-اکتبر دؤورون‌ده گئچه‌ن ایلین عینی دؤورونه نیسبتا یوزده ۷،۶ آرتاراق ۱۳۸ میلیارد ۷۰۰ میلیون دلارا، واردات یوزده ۰،۱ آرتیشلا ۱۹۰ میلیارد ۳۲۷ میلیون دلارا چیخدی. بو دؤورده خاریجی تیجارت کسری یوزده ۱۵،۷ آزالاراق ۵۱ میلیارد ۶۲۷ میلیون دلار اولدو. بو دؤورده صادراتین وارداتی قارشیلاما نیسبتی یوزده ۷۲،۹ اولاراق حسابلاندی.
